|  |
| --- |
| **ПРАВИЛНИК**  **О УСЛОВИМА И НАЧИНУ ОСТВАРИВАЊА ПРАВА НА ПОДСТИЦАЈЕ У СТОЧАРСТВУ ПО КОШНИЦИ ПЧЕЛА**  *("Сл. гласник РС", бр. 33/2015, 14/2016, 20/2018, 44/2018 - др. закон, 27/2019, 76/2020 и 139/2022)* |

**Члан 1**

Овим правилником ближе се прописују услови и начин остваривања права на подстицаје у сточарству по кошници пчела, као и образац захтева за остваривање тих подстицаја.

**Члан 2**

Правно лице, предузетник и физичко лице - носилац комерцијалног породичног пољопривредног газдинства, које испуњава услове прописане законом којим се уређују подстицаји у пољопривреди и руралном развоју, може да оствари право на подстицаје у сточарству по кошници пчела за најмање 20, а највише 1.000 кошница пчела.

**Члан 3**

Министарство пољопривреде, шумарства и водопривреде - Управа за аграрна плаћања (у даљем тексту: Управа) расписује јавни позив за подношење захтева за остваривање права на подстицаје у сточарству по кошници пчела (у даљем тексту: јавни позив), који се објављује на званичним интернет страницама министарства надлежног за послове пољопривреде и Управе.

Јавни позив из става 1. овог члана нарочито садржи податке о начину подношења и роковима за подношење захтева, као и друге податке потребне за спровођење јавног позива.

Захтев за остваривање права на подстицаје у сточарству по кошници пчела (у даљем тексту: захтев) подноси се Управи, на Обрасцу - Захтев за подстицаје по кошници пчела за \_\_\_\_\_ годину, који је одштампан уз овај правилник и чини његов саставни део.

**Члан 4**

Испуњеност прописаних услова за остваривање права на подстицаје по кошници пчела, упоређивање података из поднетог захтева са пријављеним подацима у Централној бази података о обележавању животиња, одобравање исплате и давање налога за пренос средстава на наменски рачун пољопривредног газдинства код пословне банке врши Управа, у складу са законом којим се уређују подстицаји у пољопривреди и руралном развоју.

Испуњеност прописаних услова за остваривање права на подстицаје по кошници пчела утврђује се на основу података на дан подношења захтева из члана 3. овог правилника.

**Члан 5**

Даном ступања на снагу овог правилника престаје да важи Правилник о начину остваривања права на подстицаје у сточарству по кошници пчела ("Службени гласник РС", бр. 60/13 и 36/14).

**Члан 6**

Овај правилник ступа на снагу наредног дана од дана објављивања у "Службеном гласнику Републике Србије".

***Самостални члан Правилника о измени   
Правилника о условима и начину остваривања права на подстицаје у сточарству по кошници пчела***

*("Сл. гласник РС", бр. 14/2016)*

**Члан 2**

Овај правилник ступа на снагу осмог дана од дана објављивања у "Службеном гласнику Републике Србије".

***Самостални члан Правилника о измени   
Правилника о условима и начину остваривања права на подстицаје у сточарству по кошници пчела***

*("Сл. гласник РС", бр. 27/2019)*

**Члан 2**

Овај правилник ступа на снагу наредног дана од дана објављивања у "Службеном гласнику Републике Србије".

***Самостални чланови Правилника о измени   
Правилника о условима и начину остваривања права на подстицаје у сточарству по кошници пчела***

*("Сл. гласник РС", бр. 76/2020)*

**Члан 2**

Изузетно у 2020. години, испуњеност прописаних услова за остваривање права на подстицаје по кошници пчела утврђује се на основу пријављених података и стања у Централној бази података о обележавању животиња, без обзира да ли пчелар пријави промену података о пчелињаку и кошницама преко овлашћеног обележивача, односно редовно пријави стање овлашћеном обележивачу, у складу са посебним прописом којим се уређује начин обележавања пчелињих друштава и регистрација пчелињака.

**Члан 3**

Овај правилник ступа на снагу наредног дана од дана објављивања у "Службеном гласнику Републике Србије".

***Самостални члан Правилника о измени   
Правилника о условима и начину остваривања права на подстицаје у сточарству по кошници пчела***

*("Сл. гласник РС", бр. 139/2022)*

**Члан 2**

Овај правилник ступа на снагу осмог дана од дана објављивања у "Службеном гласнику Републике Србије".

**Образац\*\***

**ЗАХТЕВ ЗА ПОДСТИЦАЈЕ ПО КОШНИЦИ ПЧЕЛА**

**ЗА \_\_\_\_\_\_ ГОДИНУ**

\*Образац попунити читко - штампаним словима

|  |
| --- |
| **I. Основни подаци** |

|  |  |
| --- | --- |
| **Име и презиме носиоца пољопривредног газдинства/ Пословно име правног лица / Пословно име предузетника** |  |
| **ЈМБГ / Матични број** | |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  | |
| **Адреса (општина, место, улица и број)** |  |
| **Број телефона** |  |
| **Број пољопривредног газдинства (БПГ)** | |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  | |
| **Идентификациони број газдинства (ХИД)** | |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  | |
| **ID бројеви пчелињака/стајалишта** | |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  | |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  | |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  | |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  | |

|  |
| --- |
| **II. Обрачун подстицајних средстава по кошници пчела** |

|  |  |  |
| --- | --- | --- |
| **Број кошница** | **Износ подстицаја по кошници (дин)** | **Износ обрачунатог подстицаја  (1x2)** |
| 1 | 2 | 3 |
|  |  |  |

|  |
| --- |
| **III. Изјава одговорног лица** |

Изјављујем под кривичном и материјалном одговорношћу да су кошнице пчела за које се подноси захтев за коришћење подстицаја по кошници пчела у мом власништву или у власништву члана мог пољопривредног газдинства и да за исте није у \_\_\_\_\_ години остваривано право на подстицајна средства по кошници пчела.

|  |  |  |
| --- | --- | --- |
| Место и датум: |  | Подносилац захтева |
| \_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | Правно лице подносилац захтева |
|  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |
| Место и датум: |  | Потпис одговорног лица |
| \_\_\_\_\_\_\_\_\_\_\_\_\_\_ | M.П. | \_\_\_\_\_\_\_\_\_\_\_\_\_\_\_\_\_\_\_ |